Tässä Jerusalem uutiset ja Pekka Sartola. Oikein hyvää lauantai-iltaa.
Uutisaiheitamme tänään;
Israelin hallitus kävi erittäin lähellä kaatumistaan ja uusia vaaleja, -
kun vasemmistopuolue Meretzin arabikansanedustaja ilmoitti -
eroavansa koalitiohallituksen kannattajien joukosta -
vastalauseena hallituksen arabivastaiselle politiikalle.
Muutamien päivien ajan asetelmat parlamentissa olivatkin sellaiset, -
että maassa oli yhden paikan vähemmistöhallitus, -
joka merkitsi sitä, että hallitus ei voinut yrittää säätää lakeja, -
sillä ne olisi jääneet hyväksymättä ja joka olisi merkinnyt -
epäluottamuslausetta ja hallituksen kaatumista.
Arabikansanedustaja Ghaida Zoab muutti kuitenkin mielensä -
keskusteltuaan ulkoministeri Jair Lapidin sekä useiden muiden -
merkittävien poliitikkojen kanssa.
Hänelle oli myös tarjottu pääkonsulin paikkaa eräässä Kauko-Idän valtiossa
nykyisen vaalikauden jälkeen, mutta siitä Ghaida Zoab oli kieltäytynyt.
Hallitus joutui tekemään merkittäviä myönnytyksiä maan arabiväestölle -
ja tinkimään siten juutalaisväestölle suunnatuista lupauksista -
saadakseen Ghaida Zoabin perumaan eropäätöksensä,
joka siis myös tapahtui.
Hänen vaatimuksiinsa liittyi Temppeli- vuoren aseman säilyttäminen, -
Jerusalemin Sheikh Jarrahin kysymys, siirtokuntien rakentamisen estäminen
ja Israelin kansalaisuuslaki, joita Ghaida Zoab oli vastustanut, -
mutta joihin hän oli nyt saanut hallitukselta -
arabikansalaisia tyydyttäviä lupauksia.
"Venäjän ilmoitus luopua neljästä merkittävästä -
Syyriassa sijaitsevasta tukikohdastaan, jättää Iranille -
sen haluaman ja tarvitsevan aukon ja jonka se tulee myös täyttämään."
Näin ilmoitti Jordanian kuningas Abdullah toinen -
Stanfordin yliopistossa Yhdysvalloissa pitämässään tiedotustilaisuudessa.
"Me näemme jatkuvasti uusia rajaloukkauksia ja -
hyökkäyksiä maatamme vastaan ja tiedämme kyllä, -
kuka niiden takana on." kuningas mainitsi.
"Iran kokee vahvistuvansa sitä mukaa, -
kun jatkoneuvottelut ydinohjelmasta lykkääntyvät kohti hetkeä, -
jolloin nykyinen JCPOA sopimus virallisesti päättyy, -
ja Iran voi tehdä ydinohjelmansa kanssa mitä haluaa."
"Näen myös, että viime kuukausina, useat arabijohtajat ovat -
kokoontuneet yhteen ja miettineet kuinka luoda uusi visio alueelle,
eikä vain arabien niemimaalle." kuningas Abdullah lisäsi.
"Mutta miten ratkaisemme Israelin ja Palestiinan kysymyksen, -
koska riippumatta siitä, millaiset suhteet arabimailla on Israeliin, -
jos emme ratkaise Palestiinan kysymystä, -
se on todella kaksi askelta eteenpäin ja kaksi askelta taaksepäin."
Kuningas korosti, että Jordania uskoo edelleen kahden valtion ratkaisuun -
ja lisäsi, että vain se mahdollistaa Israelin yhdentymisen Lähi-itään, -
ja se tapahtuu vasta, kun ratkaisemme ongelmat palestiinalaisten puolesta.
Näin siis Jordanian kuningas Abdullah toinen.
Gazaa hallinnoivan terroristijärjestö Hamasin kannatus kasvaa -
myös Länsirannan palestiinalaisten keskuudessa -
samaan aikaan, kun heidän johtajansa Mahmoud Abbasin suosio laskee -
jatkuvien korruptioepäilyjen takia.
Abbas on jatkuvasti estänyt paikallisvaalien ja -
presidentinvaalien järjestämisen, sillä ne antaisivat lähes varmasti -
vallan Hamasille, sekä myös heidän haluamalleen presidentille.
Mahmoud Abbas ei voinut kuitenkaan estää Birzeitin yliopistossa -
Länsirannalla järjestettyjä opiskelijakuntien vaaleja,-
jotka osoittivat sen mitä hän pelkäsikin.
Hamas sai kaksi kolmasosaa äänistä -
ja Abbasia kannattava Jasser Arafat blokki loput.
Tällaiset vaalit ovat hyviin suuntaa antavia, sillä Hamasin vaaliteemat -
kannattivat väkivaltaista taistelua Israelin miehitysvaltaa vastaan.
Ne vaativat Jerusalemin vapauttamista ja -
sen kuuluvaksi yksin islamistien hallintaan.
Vaalien tulos osoittaakin sen, että odotettavissa näyttäisi olevan -
myös palestiinalaisten sisäinen välien selvitys, -
sillä kovin kauaa Mahmoud Abbasin johtama PLO ja Fatah -
eivät voi siirtää parlamentti- ja presidentinvaaleja tuonnemmaksi.
Nehän oli tarkoitus järjestää jo vuosi sitten, mutta Abbas siirsi ne -
hamaan tulevaisuuteen näistä edellä mainituista syistä johtuen.
Hamasin kannatuksen lisääntymien Länsirannalla, -
on saanut hamasjohtajat suunnittelemaan Gazaa rajoittavan -
merisaarron purkamiseen tähtääviä sotilaallisia valmisteluja.
Toimet olisivat samanlaisia kuin niin sanottu paluumarssi, -
joka oli sarja väkivaltaisia mielenosoituksia, -
joita pidettiin Gazan rajalla lähes viikoittain -
neljä vuotta sitten yli puolen vuoden ajan, -
ja joiden aikana kymmenet ihmiset sai surmansa.
Israel on käyttänyt merisaartoa ennen muuta estämään sitä kautta -
aseiden ja räjähteiden salakuljetukset Gazaan.
Israelin merivoimat ovatkin onnistuneet estämään -
useita merkittäviä asetoimituksia viime viikkojen aikana.
Samalla on jouduttu rajoittamaan -
Gazan kalastajien elinkeinon harjoittamista, joka vaikuttaa -
kansalaisten mielipiteisiin merisaarron oikeuttamisesta.
Israelin puolustusministeri Benny Gantzin mukaan -
Iran lähestyy liian nopeasti sitä pistettä, -
jossa sillä on riittävästi ydinmateriaalia yhtä ydinasetta varten.
Gantz varoitti viikko sitten, että Iran asentaa -
tuhat uutta pitkälle kehittynyttä sentrifugia uraanin rikastuslaitoksiinsa
ja kykenee vain muutaman viikon sisällä tuottamaan tarpeeksi -
halkeamiskelpoista materiaalia yhden ydinpommin räjähdekärkeä varten.
Ministerin näkemyksen mukaan hinta Iranin ydinohjelman keskeyttämisestä
on nyt kalliimpi kuin vuosi sitten, -
mutta on puolestaan tänään alhaisempi kuin vuoden kuluttua.
Yritykset saada aikaan sopimus Iranin kanssa jauhavat paikallaan, -
eikä Gantzin mukaan ole todennäköistä,
että Yhdysvallat tulisi poistamaan Iranin vallankumouskaartia -
maailman terrorijärjestöjen listalta, joka on puolestaan Iranin vaatimus -
ydinsopimuksen solmimiseksi.
Israel ja Yhdysvallat tekivätkin tarkoitushakuisesti hyvin näyttävän -
harjoitusoperaation, jossa Israelin hävittäjäpommittajia tankattiin ilmassa
Yhdysvaltojen ilmatankkauskoneesta. Viesti oli suunnattu selvästi Iranille.
Israelilla on tarvittaessa valmius estää ydinohjelma jopa hyvinkin nopeasti.
Jerusalemin Temppelivuori on noussut jälleen kerran -
maailman uutisaiheiden keskiöön. Samalla rukoileminen tuolla paikalla -
nousi sekin kiistojen aiheeksi, ei tosin siihen kuuluvan -
hartauden aiheuttamana, vaan kenellä on oikeus rukoilla tuolla paikalla.
Perinteisesti ja sopimusten mukaan, kaikki uskonnot voivat harjoittaa -
vapaasti omaansa Jerusalemissa, siten myös Temppelivuorella.
Israelin ja Jordanian rauhansopimus vuodelta 1994 takaa sen.
Mutta samassa sopimuksessa mainittu -
Jordanian waqf-säätiölle sovittu alueen hallintaoikeus -
tarkoittaa islamistien mielestä sitä, että alueella saavat rukoilla -
vain oikeauskoiset, eli heidän mukaansa vain muslimit.
Vaikka se on vastoin sopimusta, Israelin hallitukset ovat suostuneet -
siihen, että ei-islamilaiset vierailijat voivat vierailla alueella, -
mutta eivät saa rukoilla siellä, eivät edes hiljaa mielissään, vaatii Jordania.
Kaikki tämä on vastoin sekä lakia, että myös sopimusta, -
niinpä juutalaiset ovat tuon tuostakin vierailleet vuorella ja -
jotkut rukoilleet selvästi ja näyttävästi, -
jolloin väkivaltaisuudet ovat myös puhjenneet.
Tuorein tapaus nähtiin vain runsas viikko sitten, -
jolloin kolme juutalaista nuorukaista kävivät Temppelivuorella -
ja myös rukoilivat siellä. Israelin poliisi pidätti heidät ja -
syytti status quon, eli vallitsevien olosuhteiden rikkomisesta.
Nuoret valittivat Jerusalemin Maistraattioikeuteen, joka totesikin, -
että poliisilla ei ollut oikeutta pidättää nuoria, -
sillä kumartuminen rukoilemaan ei ole uskonnonrauhan rikkomista, -
vaikka alueelle sovittu epävirallinen status quo onkin määritellyt sen -
vain muslimien oikeudeksi.
Asia meni hallitukseen, joka kielsi oikeuden päätöksen -
yrittäen epätoivoisesti tasapainoilla arabipuolueiden kanssa todeten, -
että tämä kielto ei ole laillinen päätös, vaan poliittinen sellainen.
Israelin arabikansanedustaja sanoi haastattelussa Reshet Bet Radiolle, -
että jokaisella on omat rukousalueet.
Al-Aqsa on paikka, jossa muslimit rukoilevat ja Länsimuuri on paikka, -
jossa juutalaiset rukoilevat. Suurin osa ihmisistä haluaa tämän tilanteen -
pysyvän sellaisena kuin se on. Emme saa leikkiä tulella, -
jos tällainen jatkuu, olemme menossa kohti väkivaltaista eskalaatiota.
Eräs hyvin tunnettu rauhannobelisti sanoinkin kerran, ettei uskonnolla ole -
mitään tekemistä Israelin ja Lähi-idän ongelmien kanssa.
Toimitus ja käytäntö ovat tässä asiassa perustellusti toista mieltä.
Näin Jerusalem uutiset tällä kertaa. Muistahan rukoilla rauhaa -
tuolle kaupungille, maalle ja koko Lähi-itään.
Ja aivan erityisesti Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7